Cocoma

Cocoma VIDALLER TRICAS, Rafel, Libro de As Matas y Os Animals; Dizionario aragonés d'espezies animals y bechetals; Ed. Val d'Onsera. Zaragoza 2004. ISBN 978-84-89862-35-7 u cogoma ye una denominación popular chenerica ta as setas de cualques especies de fongos basidiomicez de mida meyana y gran, de regular perteneixents a la orden Agaricales, que brostan de santmigaladas y no son guaire apreciaus ta minchar, en existindo-ne beluns que dica resultan verenosos. Tienen como caracteristica millor cheneral de toz ellos a coloración blanquinyosa u amarellisca, con escratas marrons u pardas en bellas fases d'o suyo creiximiento, restas d'a cuticula que les i gosa tapar a corona mientres a primer parte d'o suyo creiximiento.

Con ista denominación, que pareix que fa parte exclusiva d'o lexico patrimonial en as comarcas orientals de l'Alto Aragón (fundamentalment, Sobrarbe y Ribagorza) y no s'ha puesto documentar en garra altra comarca, se nombra especies diferents y sin garra mas vinclo filochenetico d'entre ellas que de perteneixer en a orden Agaricales, como en son cualques miembros d'os cheneros Lepiota, Amanita, Macrolepiota u Agaricus, sin garra mas relación que o suyo aspecto externo.

Os términs «cocoma» y «cogoma» son dos casos de contraposición de conservación y sonorización, respectivament, d'a consonant oclusiva xorda intervocalica K y se gosan producir en diferents lugars en as dos comarcas. A forma sonorizadera «cogoma», a demés, conoix tamién una variant vulgar en a que s'elide la -G- y queda como «cohoma» en bels lugars d'a val d'a Cinca. Ista forma s'ha puesto documentar como «coma» en L'Aínsa.

Se veiga tamién
Macrolepiota procera
Chlorophyllum brunneum
Agaricus (os champinyons)
Marasmius (as muixardinas)

Referencias

Categoría:Agaricales